VEGA præsenterer
**Maggie Bjorklund indtager scenen i Lille VEGA for første gang**
*Den fortryllende Maggie Bjorklund, der er bedst kendt for hendes nærværende sange samt at være slideguitarist for selveste Jack White, giver den 12. april endnu en koncert i VEGA. Denne gang i Lille VEGA og for første gang med det anmelderroste album Shaken under armen.*

Den danske sangerinde [Maggie Bjorklund](https://www.facebook.com/maggiebjorklund) har mange jern i ilden for tiden. Ikke nok med, at hun har tjansen som slideguitarist for verdensstjernen Jack White, så har hun i september i år også udgivet anmeldersuccesen *Shaken*, der omfavner musikalske genrer som indierock, country, psykedelia og pop.

Det er ikke første gang, at Maggie Bjorklund giver koncert i VEGAs rammer, da sangerinden i oktober i år gav en helt uimodståelig koncert i Ideal Bar. Her manifesterede den danske sangerinde, at hendes melankolske sange gør sig ganske glimrende live. Bjorklund tog publikum med på en unik musikalskrejse med hendes bluesprægede vokal, der åbnede op til inderlighed og humørsyge.

**Andet albums tilblivelse var en følelsesmæssig rejse**
Maggie Bjorklunds andet udspil, *Shaken*, har fået mange flotte ord med på vejen og har skabt meget respekt for Bjorklund som soloartist. Den yndefulde sangerinde har fået ros for, at *Shaken* omfavner mange film noir-stemninger og ikke at forglemme Bjorklunds særdeles fantastiske evner som sangskriver.

Albummet *Shaken* blev skrevet, da Maggie Bjorklund gennemgik store forandringer i hendes liv med bl.a. morens sygdomsforløb og dødsfald. Dette forklarer også de store sange, som *Shaken* består af, der er indeholder følsomme udbrud og tungsindige stemninger.

**Endnu en VEGA koncert på plakaten**
VEGA er stolte over at kunne invitere publikum til endnu en koncert med tryllebindende Maggie Bjorklund, når sangerinden til foråret giver sin første koncert i Lille VEGA, der uden tvivl skaber de perfekte rammer for sangerindens intime sange.

**Info om koncerten:**
Maggie Bjorklund (DK)
Søndag d. 12 april 2015, kl. 21.00
Store VEGA, Enghavevej 40, 1674 KBH. V
150 kr. + gebyr
Forsalg via VEGAs hjemmeside og Billetnet
[Læs mere og køb billet til koncerten med Maggie Björklund](http://vega.dk/arrangementer/maggie-bjorklund-16067.html)